Aanklaer vas vir R4 000 se omkoopgeld | Nuus24
Johannesburg – ‘n Pretoriase aanklaer het in die stad se landdroshof verskyn nadat hy glo vir omkoopgeld van R4 000 gevra het, het die polisie in Gauteng Woensdag gesê.Libaman Dlova is glo betaal om ‘n saak van die besit van ‘n ongelisensieerde vuurwapen te skrap, het kapt. Paul Ramaloko gesê.Hy het glo die uitstaande bedrag ontvang toe hy in hegtenis geneem is.Dlova is Vrydag in die hof op R2 000 borgtog vrygelaat, maar die polisie het die inligting eers Woensdag bekendgemaak. Hy is van korrupsie aangekla.Die saak is tot 5 Maart uitgestel.– Volg Nuus24 op Twitter - SAPA
Lees meer oor: korrupsie | hof VOLGENDE OP NUUS24X